നടിയെ ആക്രമിച്ച കേസ്: കാവ്യ മാധവന് കൂറുമാറി കൊച്ചി: നടിയെ ആക്രമിച്ച കേസില് കാവ്യ മാധവന് കൂറുമാറി. 34ാം സാക്ഷിയായിരുന്ന കാവ്യ ചൊവ്വാഴ്ച പ്രോസിക്യൂഷന് വിസ്താരത്തിനിടയിലാണ് കൂറുമാറിയത്. താരസംഘടനയായ അമ്മയുടെ പരിപാടി നടന്ന വേദിയില് അക്രമിക്കപ്പെട്ട നടിയും ദിലീപും തമ്മില് പ്രശ്നങ്ങള് ഉടലെടുത്തിരുന്നു. ഈ പ്രശ്നങ്ങള്ക്ക് സാക്ഷിയായിരുന്നു കാവ്യാ മാധവനെന്നാണ് പൊലീസിന്റെ കണ്ടെത്തല്. തുടര്ന്നാണ് കാവ്യയെ സാക്ഷിയാക്കാന് പൊലീസ് തീരുമാനിച്ചത്. വിചാരണക്കോടതിയില് സാക്ഷിയുടെ കൂറുമാറ്റം പ്രഖ്യാപിച്ച പ്രോസിക്യൂഷന് കോടതിയുടെ അനുമതിയോടെ കാവ്യയെ ഒരുമണിക്കൂര് ക്രോസ് വിസ്താരം ചെയ്തു. വിസ്താരം ഇന്നും തുടരും. അക്രമത്തിന് ഇരയായ നടിയോട് കാവ്യയുടെ ഭര്ത്താവും കേസിലെ മുഖ്യപ്രതികളില് ഒരാളുമായ നടന് ദിലീപിന് ശത്രുതയുണ്ടെന്ന പ്രോസിക്യൂഷന് വാദത്തെ സാധൂകരിക്കാനാണു കാവ്യയെ സാക്ഷിപ്പട്ടികയില് ഉള്പ്പെടുത്തിയത്. കേസിന്റെ വിചാരണ കുറച്ച് നാളത്തേക്ക് നിര്ത്തിവച്ചിരിക്കുകയായിരുന്നു. ഇന്നലെ വിസ്താരം ആരംഭിച്ചപ്പോള് കാവ്യാ മാധവന് എത്തിയിരുന്നു. എന്നാല് കാവ്യ നല്കിയ ചില മറുപടികളാണ് ഇപ്പോള് താരത്തെ കൂറുമാറിയതായി പ്രഖ്യാപിക്കാന് പ്രോസിക്യൂഷനെ പ്രേരിപ്പിച്ചത്. കേസില് 300 ല് അധികം സാക്ഷി കളുള്ളതില് 178 പേരുടെ വിസ്താരമാണിപ്പോള് പൂര്ത്തിയാക്കിയിട്ടടുള്ളത്. വിചാരണ പൂര്ത്തിയാക്കാന് സുപ്രിംകോടതിയോട് ആറ് മാസം കൂടി സമയം കോടതി ആവശ്യപെട്ടിട്ടുണ്ട്. 2017 ഫെബ്രുവരിയിലായിരുന്നു കൊച്ചിയില് നടി അക്രമത്തിനിരയാകുന്നത്.The post നടിയെ ആക്രമിച്ച കേസ്: കാവ്യ മാധവന് കൂറുമാറി first appeared on Pradhana Vartha.